
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1672 

30 Νοεμβρίου 2005 


Α ΠΟΦΑΣΕΙ Σ 

Αριθμ. 313981 

Συμπληρωματικά μέτρα για την εφαρμογή των ΚΑΝ 
(ΕΟΚ) 2019/93 και 2837/93 για τη χορήγηση της κατ’ 
αποκοπή ενίσχυσης στους ελαιοκαλλιεργητές των 
μικρών νησιών Αιγαίου, για τη διατήρηση της παρα¬ 
δοσιακής καλλιέργειας των ελαιώνων. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη : 

1. Τις διατάξεις 

α) Του άρθρου 22 παρ. 3 του ν. 992/1979 “Περί οργα- 
νώσεως των διοικητικών υπηρεσιών δια την εφαρμογήν 
της Συνθήκης Προσχωρήσεως της Ελλάδος εις τας Ευ¬ 
ρωπαϊκός Κοινότητας και ρυθμίσεως συναφών θεσμικών 
και οργανωτικών θεμάτων” (Α' 280). 

β) Του άρθρου 1 παρ. 1,2 και 3 του ν.1338/83 “Εφαρμογή 
του κοινοτικού δικαίου” (Α' 34), όπως τροποποιήθηκε με 
το άρθρο 6 του ν. 1440/1984 “Συμμετοχή της Ελλάδος 
στο κεφάλαιο, στα αποθεματικά και στις προβλέψεις 
της Ευρωπαϊκής Τράπεζας Επενδύσεων, στο κεφάλαιο 
της Ευρωπαϊκής Κοινότητος Ανθρακος και Χάλυβος και 
του Οργανισμού Εφοδιασμού ΕΥΡΑΤΟΜ” (Α 70), και το 
άρθρο 65 του ν. 1892/1990 “Για τον εκσυγχρονισμό και 
την ανάπτυξη και άλλες διατάξεις” (Α 101). 

γ) Της παρ. 1 του άρθρου 29 του ν. 3147/2003 “Ρύθμιση 
θεμάτων αγροτικής γης, επίλυση ζητημάτων αποκα- 
τασταθέντων και αποκαθισταμένων κτηνοτροφών και 
άλλες διατάξεις” (Α 135). 

δ) Του άρθρου 90 του “Κώδικα Νομοθεσίας για την 
Κυβέρνηση και τα Κυβερνητικά όργανα” που κυρώθηκε 
με το άρθρο πρώτο του π.δ. 63/2005 “Κωδικοποίηση 
της νομοθεσίας για την κυβέρνηση και τα κυβερνητικά 
όργανα” (Α 98). 

ε) Των άρθρων 13 έως 29 του ν. 2637/98 “Σύσταση 
Οργανισμού Πιστοποίησης Λογαριασμών, Οργανισμού 
Πληρωμών και Ελέγχου Κοινοτικών Ενισχύσεων Προσα¬ 
νατολισμού και Εγγυήσεων, Οργανισμού Πιστοποίησης 
και Επίβλεψης Γ εωργικών Προϊόντων, Γ ενικών Διευθύν¬ 
σεων και θέσεων προσωπικού στο Υπουργείο Γεωργί- 
ας και “Εταιρείας Αξιοποίησης Αγροτικής Γης” Α.Ε. και 
άλλες διατάξεις” (Α 200), όπως αυτά τροποποιήθηκαν 


και συμπληρώθηκαν με το άρθρο 4 του ν. 2732/1999 
“Διεπαγγελματικές οργανώσεις και ρύθμιση θεμάτων 
αρμοδιότητας του Υπουργείου Γεωργίας” (Α 154), το 
άρθρο 24 του ν. 2945/2001 “Εθνικό σύστημα προστασίας 
της αγροτικής δραστηριότητας και άλλες ρυθμίσεις 
θεμάτων αρμοδιότητας του Υπουργείου Γ εωργίας” (Α 
223), με το άρθρο 29 του ν. 3147/2003 και με το άρθρο 
19 παρ. 4 του ν. 3170/2003 “Ζώα συντροφιάς, αδέσποτα 
ζώα συντροφιάς και άλλες διατάξεις” (Α 191). 

2. Τους Κανονισμούς: 

α) αριθμ. 2019/93 (ΕΟΚ) του Συμβουλίου “για τη θέ¬ 
σπιση ειδικών μέτρων για ορισμένα γεωργικά προϊόντα 
προς όφελος των μικρών νησιών του Αιγαίου Πελάγους”, 
όπως τροποποιήθηκε και ισχύει (ί 184). 

β) αριθμ. 2837/93 (ΕΟΚ) της Επιτροπής “περί λεπτο¬ 
μερών κανόνων εφαρμογής του κανονισμού (ΕΟΚ) αριθ. 
2019/93 του Συμβουλίου όσον αφορά τη διατήρηση των 
ελαιώνων στις παραδοσιακές ζώνες καλλιέργειας”, όπως 
τροποποιήθηκε και ισχύει (Ε 260). 

3. Την υπ’ αριθμ. 394555/23-10-2000 απόφαση των 
Υπουργών Εσωτερικών, Δημόσιας Διοίκησης και Απο¬ 
κέντρωσης και Γ εωργίας “Ανάθεση άσκησης αρμοδιο¬ 
τήτων του ΟΠΕΚΕΠΕ στις Νομαρχιακές Αυτοδιοικήσεις 
της Χώρας” (Β 1324), όπως τροποποιήθηκε και ισχύει. 

4. Την υπ’ αριθμ. 50637/29-8-2000 απόφαση των Υπουρ¬ 
γών Εσωτερικών, Δημόσιας Διοίκησης και Αποκέντρω¬ 
σης και Γ εωργίας Έγκριση Κανονισμού Οργανωτικής 
Διάρθρωσης και λειτουργίας του Ο.Π.Ε.Κ.Ε.Π.Ε.- Ν.Π.Ι.Δ.” 
(Β 1104), όπως τροποποιήθηκε και ισχύει. 

5. Την υπ’ αριθμ. 389578/21.11.2000 απόφαση των 
Υπουργών Οικονομικών και Γ εωργίας Έγκριση Κανονι¬ 
σμού Διαδικασίας Πληρωμών του Ο.Π.Ε.Κ.Ε.Π.Ε. - Ν.Π.Ι.Δ. 
των Ενισχύσεων που βαρύνουν τον Ειδικό Λογαριασμό 
Εγγυήσεων Γεωργικών Προϊόντων (ΕΛΕΓΕΠ)” (Β 1470), 
όπως τροποποιήθηκε και ισχύει. 

6. Την υπ’ αριθμ. πρωτ. 62980/16.8.2005 γνώμη του 
ΟΠΕΚΕΠΕ. 

7. Την εισήγηση του Τμήματος Ελαίας της Διεύθυν¬ 
σης Παραγωγής και Αξιοποίησης Προϊόντων Δενδρο- 
κηπευτικής του Υπουργείου Αγροτικής Ανάπτυξης και 
Τροφίμων 

8. Το γεγονός ότι από την εφαρμογή της απόφασης 
αυτής, δεν προκαλείται δαπάνη σε βάρος του κρατικού 
προϋπολογισμού και σε βάρος του προϋπολογισμού του 
ΟΠΕΚΕΠΕ, αποφασίζουμε: 

Αρθρο 1 

Σκοπός 

Με την παρούσα απόφαση καθορίζονται οι διαδικα¬ 
σίες, τα δικαιολογητικά και οι έλεγχοι για τη χορήγη¬ 
ση της κατ' αποκοπή ενίσχυσης των ελαιώνων για τη 
διατήρηση της παραδοσιακής καλλιέργειας των ελαι¬ 
ώνων, στους ελαιοκαλλιεργητές των μικρών νησιών 
του Αιγαίου Πελάγους, σε εφαρμογή των Καν. (ΕΟΚ) 
2019/93 (1184) του Συμβουλίου και 2837/93 (Ι_ 260) της 
Επιτροπής. 

Αρθρο 2 

Δικαιούχοι της ενίσχυσης 

Δικαιούχοι της ενίσχυσης είναι οι εγγεγραμμένοι στο 
Σύστημα Γεωγραφικών Πληροφοριών του Ελαιοκομικού 
Τομέα (ΣΓΠ-ΕΤ) ελαιοκαλλιεργητές των μικρών νησιών 
του Αιγαίου Πελάγους οι οποίοι πληρούν τις προϋπο¬ 
θέσεις που τίθενται στο άρθρο 1 του ΚΑΝ (ΕΟΚ) 2837/ 
93 της Επιτροπής, διατηρούν τους ελαιώνες τους σε 
κατάσταση καλής παραγωγής και καταθέτουν αίτηση 
ενίσχυσης (υπόδειγμα I του παραρτήματος) στις προ¬ 
θεσμίες που τίθενται στο άρθρο 4 της παρούσας και 
με όλα τα πεδία συμπληρωμένα. 

Αρθρο 3 

Όροι για τη διατήρηση των ελαιώνων σε καλές 
συνθήκες παραγωγής 

Οι Διευθύνσεις Αγροτικής Ανάπτυξης (Δ.Α.Α.) των Νο¬ 
μαρχιακών Αυτοδιοικήσεων σε ετήσια βάση, πριν την 
έναρξη της ελαιοκομικής περιόδου εκδίδουν αναλυτικές 
οδηγίες όσον αφορά στις εργασίες καλής διατήρησης 
των ελαιώνων, σύμφωνα με τις ιδιαιτερότητες κάθε 
περιοχής και τις παραδοσιακές πρακτικές. Οι οδηγίες 
διαβιβάζονται το αργότερο μέχρι τέλος Δεκεμβρίου 
κάθε έτους στις κοινότητες, στους δήμους και στις ορ¬ 
γανώσεις παραγωγών του νομού, για την ενημέρωση 
των ελαιοπαραγωγών με ταυτόχρονη κοινοποίηση στο 
Τμήμα Λιπαρών Ουσιών της Διεύθυνσης Δημητριακών, 
Λιπαρών και Ζωικών Προϊόντων (ΔΗΛΙΖΩ) του ΟΠΕΚΕΠΕ, 
και στο Τμήμα Ελαίας της Διεύθυνσης Παραγωγής και 
Αξιοποίησης Προϊόντων Δενδροκηπευτικής του Υπουρ¬ 
γείου Αγροτικής Ανάπτυξης και Τροφίμων. 

Άρθρο 4 

Δικαιολογητικά ενίσχυσης - Διαδικασία ενίσχυσης 

1. Οι δικαιούχοι του άρθρου 2 της απόφασης αυτής, 
υποβάλλουν στις αρμόδιες Διευθύνσεις Αγροτικής 
Ανάπτυξης (Δ.Α.Α.) των Νομαρχιακών Αυτοδιοικήσεων 
της έδρας ή της κατοικίας τους μέχρι 15 Ιουνίου κάθε 
έτους αίτηση ενίσχυσης. Οι εν λόγω αιτήσεις ενίσχυσης, 
αποστέλλονται σε ηλεκτρονική μορφή στις Διευθύνσεις 
Αγροτικής Ανάπτυξης από τη Διεύθυνση Πληροφορικής 
του Υπουργείου Αγροτικής Ανάπτυξης και Τροφίμων 
με προεκτυπωμένα στοιχεία, από τη βάση δεδομένων 
του ΣΓΠ-ΕΤ. 

2. Οι ελαιοκαλλιεργητές, οι οποίοι εκμεταλλεύονται 
ελαιώνες που βρίσκονται σε περισσότερους από ένα Νο¬ 
μούς, υποβάλλουν μία μόνο αίτηση ενίσχυσης στο Νομό 
στον οποίο βρίσκονται τα περισσότερα ελαιοτεμάχια. 
Στην περίπτωση αυτή, η ΔΑΑ στην οποία υποβάλλεται 
η αίτηση οφείλει να στέλνει αντίγραφο αυτής και στις 
λοιπές ΔΑΑ, στην περιφέρεια των οποίων υπάγονται 
τα ελαιοτεμάχια για να είναι δυνατή η διενέργεια επι¬ 
τόπιων ελέγχων. 


3. Στην αίτηση ενίσχυσης επισυνάπτονται: 

α) Στις περιπτώσεις που έχει υποβληθεί νέα Δήλω¬ 
ση Καλλιέργειας στο ΣΓΠ-ΕΤ ή αίτηση τροποποίησης 
της Δήλωσης Καλλιέργειας-στο Σύστημα Γεωγραφι¬ 
κών Πληροφοριών στον Ελαιοκομικό Τομέα (ΣΓΠ-ΕΤ), 
μεταγεγραμμένοι τίτλοι ιδιοκτησίας ή τίτλοι εκμετάλ¬ 
λευσης των δηλουμένων ελαιοκτημάτων, εφόσον οι 
παραγωγοί επικαλούνται κυριότητα ή εκμετάλλευση 
αντιστοίχως, επί των δηλουμένων ελαιοκτημάτων. Τίτλοι 
ιδιοκτησίας θεωρούνται τα συμβολαιογραφικά έγγραφα 
(συμβόλαια αγοράς, αποδοχές κληρονομιάς κ,λπ.), οι 
δικαστικές αποφάσεις, τα κληρονομητήρια κ.λπ. Τίτλοι 
εκμετάλλευσης θεωρούνται οι συμβάσεις (μισθώσεις, 
επίμορτες αγροληψίες, χρησιδάνεια κ.λ.π), οι οποίες 
είναι θεωρημένες από την αρμόδια ΔΟΥ και βάσει των 
οποίων αποδεικνύεται η εκμετάλλευση των ελαιώνων 
επί τριετία τουλάχιστον. 

β) Αντίγραφο της πρώτης σελίδας του τραπεζικού 
βιβλιαρίου. 

γ) Αντίγραφο της πρώτης σελίδας της φορολογικής 
δήλωσης (έντυπο Ε1). 

4. Σε περίπτωση εκπρόθεσμης υποβολής της αίτησης ενί¬ 
σχυσης το ποσό που δικαιούται ο ελαιοκαλλιεργητής, μει¬ 
ώνεται κατά 1% για κάθε εργάσιμη ημέρα καθυστέρησης, 
ενώ μετά από παρέλευση είκοσι (20) εργασίμων ημερών, η 
αίτηση δεν γίνεται αποδεκτή. 

5. Σε περίπτωση εκπρόθεσμης υποβολής της αίτησης, 
εντός του ορίου των είκοσι ημερών, εάν αποδειχθεί ότι συ¬ 
ντρέχουν λόγοι ανωτέρας βίας ή έκτακτων περιστατικών, 
καταβάλλεται ολόκληρο το ποσό της οικονομικής ενίσχυσης 
στο δικαιούχο. 

Αρθρο 5 

Ανάρτηση καταστάσεων 

Για την επισήμανση λαθών και παραλείψεων εκ μέ¬ 
ρους των εμπλεκόμενων υπηρεσιών ή των αιτούντων 
- παραγωγών, οι Δ.Α.Α μετά το πέρας της προθεσμίας 
υποβολής αιτήσεων ενίσχυσης αναρτούν στα κοινοτικά 
ή δημοτικά καταστήματα σε εμφανές και προσπελάσιμο 
σημείο από τις 15 Ιουλίου και επί δεκαπέντε συνεχείς ερ¬ 
γάσιμες ημέρες, αναλυτικές ονομαστικές καταστάσεις 
με τα στοιχεία της αίτησης οικονομικής ενίσχυσης των 
παραγωγών. Οι παραγωγοί που υπέβαλαν την αίτηση 
ενίσχυσης πέραν του ορίου των είκοσι ημερών περιλαμ¬ 
βάνονται σε ξεχωριστή ονομαστική κατάσταση. 

Αρθρο 6 

Έλεγχοι 

Α. Πρωτοβάθμιοι έλεγχοι 

1. Οι Διευθύνσεις Αγροτικής Ανάπτυξης μετά το πέ¬ 
ρας της προθεσμίας που ορίζεται στο άρθρο 5 της 
παρούσης, προβαίνουν σε διοικητικούς και επιτόπιους 
ελέγχους, ως εξής: 

α) Διοικητικούς στο 100% των αιτήσεων ενίσχυσης 
και των συνημμένων δικαιολογητικών, με σκοπό τον 
έλεγχο της ορθότητας των αναγραφομένων προσω¬ 
πικών στοιχείων (ΑΦΜ, ονοματεπώνυμο, όνομα πατρός 
και αριθμό ταυτότητας). 

β) Επιτόπιους δειγματοληπτικούς, σε ποσοστό 3% επί 
των υποβληθεισών αιτήσεων ενίσχυσης, προς διαπί¬ 
στωση της τήρησης των όρων για τη χορήγηση της 
στρεμματικής ενίσχυσης. 

2. Το δείγμα του επιτόπιου ελέγχου σε κάθε νομό, κα¬ 
θορίζεται από τη Διεύθυνση Πληροφορικής του Υπουρ¬ 
γείου Αγροτικής Ανάπτυξης και Τροφίμων, σε συνερ¬ 
γασία με τον ΟΠΕΚΕΠΕ - Διεύθυνση ΔΗΛΙΖΩ, διά του 
μηχανογραφημένου συστήματος και διαβιβάζεται στην 
οικεία Δ.Α.Α. Το δείγμα εξάγεται με βάση τα στοιχεία 
αντιπροσωπευτικότητας και ανάλυσης κινδύνων. 

3. Εν τούτοις, εφόσον προκύψει αντικειμενική δυσκολία 
(π.χ. αδυναμία πραγματοποίησης των ελέγχων σε εκμε¬ 
ταλλεύσεις που επιλέχθηκαν με βάση ανάλυση κινδύνων, 
μη έγκαιρη αποστολή των απαιτούμενων στοιχείων στην 
αρμόδια για την εξαγωγή του δείγματος υπηρεσία κ.λπ.), 
το δείγμα του επιτόπιου ελέγχου μπορεί να εξάγεται 
με κλήρωση διά τυχαίας δειγματοληψίας, με απόφαση 
του Νομάρχη ύστερα από εισήγηση του Διευθυντή της 
οικείας Δ/νσης Αγροτικής Ανάπτυξης. 

4. Σε περίπτωση διαπίστωσης σημαντικού αριθμού 
παρατυπιών κατά τη διενέργεια των τακτικών επιτόπιων 
ελέγχων, οι αρμόδιες Δ.Α.Α πραγματοποιούν συμπλη¬ 
ρωματικούς επιτόπιους ελέγχους κατά τη διάρκεια του 
τρέχοντος έτους, σύμφωνα με το άρθρο 3 του ΚΑΝ 
(ΕΟΚ) 2837/93. Ποσοστό παρατυπιών μέχρι 20% των αι¬ 
τήσεων που ελέγχθηκαν, οδηγεί σε συμπληρωματικούς 
ελέγχους, που καθορίζονται από τις ΔΑΑ, με αύξηση του 
αρχικού ποσοστού δείγματος 3% κατά 0,6% (αυξάνεται 
κατά 20%). Ποσοστό παρατυπιών πέραν του 20% των 
αιτήσεων που ελέγχθηκαν οδηγεί σε συμπληρωματικούς 
ελέγχους με αύξηση του αρχικού ποσοστού δείγματος 
3% κατά 1,5%( αυξάνεται κατά 50%). 

Β. ΔευτεροβάθμιοιΈλεγχοι 

1. Οι περιφερειακές διευθύνσεις-γραφεία του ΟΠΕ¬ 
ΚΕΠΕ διενεργούν δευτεροβάθμιους επιτόπιους και δι¬ 
οικητικούς ελέγχους έως 10% επί του δείγματος των 
πρωτοβαθμίων ελέγχων των Δ.Α.Α. 

2. Μετά τη διενέργεια των ελέγχων συντάσσεται σχε¬ 
τικό πρακτικό ελέγχου σύμφωνα με το υπόδειγμα III του 
συνημμένου παραρτήματος, το οποίο διαβιβάζεται στη 
Διεύθυνση ΔΗΛΙΖΩ του ΟΠΕΚΕΠΕ και ακολούθως στην 
αρμόδια Δ.Α.Α., για την επιβολή των προβλεπομένων 
κυρώσεων και στη Διεύθυνση Διαχείρισης Μητρώων 
του Υπουργείου Αγροτικής Ανάπτυξης και Τροφίμων 
για τις απαραίτητες διορθώσεις της βάσης δεδομένων 
του ΣΓΠ-ΕΤ. 

Αρθρο 7 

Διαδικασία επιτόπιου ελέγχου 

1. Οι επιτόπιοι έλεγχοι ολοκληρώνονται πριν την ανα¬ 
γνώριση και την εκκαθάριση της αξίας ενίσχυσης από 
τις Δ.Α.Α και αφορούν στην επαλήθευση της ακρίβειας 
των στοιχείων των αιτήσεων ενίσχυσης βάσει της ΔΚ- 
ΣΓΠ-ΕΤ, και περιλαμβάνουν : 

α) Τον εντοπισμό και την αποτύπωση της θέσης και 
των κωδικών των ελαιοτεμαχίων στο χαρτογραφικό 
υπόβαθρο του ΣΓΠ-ΕΤ σε σύγκριση με τα αποσπάσματα 
ορθοφωτοχαρτών. 

β) Τη μέτρηση της έκτασης κάθε ελαιοτεμαχίου με 
χρήση Οργάνου Συστήματος Προσδιορισμού θέσης με 
δορυφόρο-ΘΙοόαΙ Ροδίίίοηίηρ δγείβηη (Θ.Ρ.3) ή μετρο¬ 
ταινίας. 

γ) Τη μέτρηση του αριθμού ελαιοδένδρων. 

δ) Την επαλήθευση της διατήρησης των ελαιώνων σε 
καλές συνθήκες παραγωγής. 


ε) Την επαλήθευση της τήρησης της ελάχιστης πυ¬ 
κνότητας των ελαιοδέντρων ανά στρέμμα, κατά ελαι- 
οτεμάχιο. 

στ) Το σχεδίασμά σκαριφήματος κατά τη διενέργεια 
των μετρήσεων, στην πίσω σελίδα του πρακτικού επι¬ 
τόπιου ελέγχου. 

2. Για τα αποτελέσματα και τις τυχόν επιπτώσεις των 
επιτόπιων ελέγχων ενημερώνονται άμεσα οι παραγω¬ 
γοί. 

3. Ο επιτόπιος έλεγχος διενεργείται από δύο υπαλλή¬ 
λους της Διεύθυνσης Αγροτικής Ανάπτυξης, που ορίζο¬ 
νται με απόφαση του οικείου Διευθυντή, ένα γεωπόνο 
(για την ακρίβεια των διοικητικών και γεωπονικών στοι¬ 
χείων) και ένα τοπογράφο (για τον έλεγχο ακρίβειας 
των χαρτογραφικών στοιχείων). Στις περιπτώσεις κατά 
τις οποίες δεν είναι δυνατή η παρουσία τοπογράφου, 
δύναται να αντικαθίσταται από γεωπόνο ή υπάλληλο 
της ΔΑΑ άλλης ειδικότητας, ο οποίος έχει τις κατάλλη¬ 
λες γνώσεις ή εμπειρία για τον έλεγχο των χαρτογρα- 
φικών στοιχείων. Η παρουσία του ελεγχομένου ή του 
νομίμου εκπροσώπου του κατά τον επιτόπιο έλεγχο, 
είναι απαραίτητη για την αναγνώριση-καταμέτρηση 
της έκτασης των ελαιοκτημάτων και την επαλήθευση 
της πυκνότητας των ελαιοδένδρων ανά στρέμμα, κατά 
ελαιοτεμάχιο. 

4. Ο ελεγχόμενος ειδοποιείται ατομικά εγγράφως και 
με απόδειξη, για την ημερομηνία του επιτόπιου ελέγχου 
και οφείλει να προσκομίζει, για τη διευκόλυνση του 
ελέγχου, το απόσπασμα ορθοφωτοχάρτη που του έχει 
σταλεί από τη Διεύθυνση Διαχείρισης Μητρώων του 
Υπουργείου Αγροτικής Ανάπτυξης και Τροφίμων. 

5. Κατά την έναρξη των επιτόπιων ελέγχων οι ελε¬ 
γκτές ενημερώνουν τον ελαιοκαλλιεργητή σχετικά με 
τον τρόπο διεξαγωγής του ελέγχου, ώστε να είναι σε 
θέση να παρακολουθήσει τον έλεγχο και να διαπιστώσει 
ότι γίνεται σύμφωνα με τους ισχύοντες κανόνες. 

6. Σε περίπτωση που ο ελαιοπαραγωγός ή ο ορισθείς 
εκπρόσωπός του δεν παραστεί στον έλεγχο, τότε ο 
έλεγχος επαναλαμβάνεται εντός 10 ημερών. Σε περί¬ 
πτωση που με υπαιτιότητα του παραγωγού δεν είναι 
δυνατή η διενέργεια του επιτόπιου ελέγχου, δεν χορη¬ 
γείται ενίσχυση στον παραγωγό για το τρέχον έτος, 
εκτός περιπτώσεων ανωτέρας βίας. 

7. Σε περίπτωση επίκλησης ανωτέρας βίας, τα αποδει¬ 
κτικά στοιχεία πρέπει να προσκομιστούν σε προθεσμία 
δέκα(10) ημερών από την ημερομηνία του προγραμμα¬ 
τισμένου ελέγχου. 

8. Αφού ληφθούν υπόψη τα στοιχεία που στοιχειοθε¬ 
τούν ανωτέρα βία, προγραμματίζεται επιτόπιος έλεγχος 
σε νέα ημερομηνία ελέγχου. 

9. Μετά τον επιτόπιο έλεγχο συντάσσεται πρακτικό 
ελέγχου, σύμφωνα με το υπόδειγμα II του συνημμένου 
παραρτήματος, το οποίο υπογράφεται από τους υπαλ¬ 
λήλους που διενήργησαν τον έλεγχο και τον ελεγχόμε¬ 
νο ελαιοπαραγωγό ή το νόμιμο εκπρόσωπό του. 

10. Τα πρακτικά ελέγχου φυλάσσονται στο αρχείο 
της Διεύθυνσης Αγροτικής Ανάπτυξης για κάθε εθνικό 
και κοινοτικό έλεγχο. Τα αποτελέσματα των επιτόπι¬ 
ων ελέγχων εισάγονται από τις Δ.Α.Α, αναλυτικά στο 
ηλεκτρονικό αρχείο που διατίθεται από τη Διεύθυνση 
Πληροφορικής του Υπουργείου Αγροτικής Ανάπτυξης 
και Τροφίμων, προκειμένου να γίνει υπολογισμός των 
κυρώσεων. Γ ια τα αποτελέσματα του επιτόπιου ελέγχου, 

ενημερώνεται από τη Διεύθυνση Πληροφορικής η Διεύ¬ 
θυνση Διαχείρισης Μητρώων του Υπουργείου Αγροτικής 
Ανάπτυξης και Τροφίμων. 

Άρθρο 8 

Κυρώσεις 

1. Σε περίπτωση διαπίστωσης παρατυπιών επιβάλλο¬ 
νται από το Διευθυντή της οικείας Διεύθυνσης Αγροτι¬ 
κής Ανάπτυξης οι εξής κυρώσεις: 

α) Αιτήσεις ενίσχυσης που κατατίθενται εκπρόθεσμα 
απορρίπτονται (άρθρο 4 της παρούσας). 

β) Καθυστερημένη κατάθεση αιτήσεων ενίσχυσης και 
μέχρι είκοσι ημέρες συνεπάγεται την επιβολή χρηματι¬ 
κών κυρώσεων ύψους 1% ανά εργάσιμη ημέρα επί της 
αξίας της ενίσχυσης (άρθρο 4 της παρούσας και άρθρο 
2 του ΚΑΝ. 2837/93). 

γ) Διαπίστωση υπέρβασης κατά τον επιτόπιο έλεγχο 
μέχρι 20%, μεταξύ της δηλωθείσας και διαπιστωθείσας 
έκτασης στην αίτηση ενίσχυσης, συνεπάγεται υπολογισμό 
της ενίσχυσης με βάση τη δηλωθείσα έκταση μειωμένη 
κατά το διπλάσιο της διαπιστωθείσας υπέρβασης. 

δ) Όταν κατά τον έλεγχο διαπιστώνεται έκταση ελαι- 
οτεμαχίου μεγαλύτερη της αιτηθείσας, η ενίσχυση υπο¬ 
λογίζεται με βάση την αιτηθείσα (άρθρο 4 παρ. 1 του 
ΚΑΝ 2837/93). 

ε) Διαπίστωση υπέρβασης κατά τον έλεγχο μεγαλύ¬ 
τερη από 20% μεταξύ της δηλωθείσας στην αίτηση ενί¬ 
σχυσης και διαπιστωθείσας έκτασης συνεπάγεται απόρ¬ 
ριψη της αίτησης (άρθρο 4 παρ. 3 του ΚΑΝ 2837/93). 

στ) Διαπίστωση υπέρβασης μεγαλύτερη από 20% 
μεταξύ της δηλωθείσας στην αίτηση ενίσχυσης και δι- 
απιστωθείσας έκτασης, που αποδίδεται σε πρόθεση 
του αιτούντος εφόσον επέδειξε βαρεία αμέλεια κατά 
τη συμπλήρωση της αίτησης επισύρει τον αποκλεισμό 
του από την ενίσχυση για το τρέχον και το επόμενο 
έτος (άρθρο 4 παρ. 3 του Καν. 2837/93). 

ζ) Μη διενέργεια του επιτόπιου ελέγχου από υπαιτιό¬ 
τητα του ελαιοπαραγωγού εκτός περιπτώσεων ανωτέ- 
ρας βίας, επισύρει αποκλεισμό από την ενίσχυση για το 
τρέχον έτος (άρθρο 4 παρ. 5, του Καν 2837/93). 

η) Διαπίστωση κατά τον επιτόπιο έλεγχο ότι δεν τη¬ 
ρούνται οι προϋποθέσεις για τη διατήρηση του ελαιώνα 
σε καλές συνθήκες παραγωγής συνεπάγεται αποκλει¬ 
σμό από την ενίσχυση για το τρέχον έτος (άρθρο 4 
παρ.4 του Καν 2837/93). 

θ) Διαπίστωση κατά τον επιτόπιο έλεγχο ότι δεν 
τηρείται ο όρος για την ελάχιστη πυκνότητα ελαιο- 
δένδρων ανά στρέμμα και ελαιοτεμάχιο, συνεπάγεται 
αποκλεισμό από την ενίσχυση (άρθρο 4 παρ. 4 του Καν 
2837/93). 

Οι ανωτέρω κυρώσεις αναφέρονται στις καταστάσεις 
πληρωμής που εκδίδονται από τη Διεύθυνση Πληροφο¬ 
ρικής του Υπουργείου Αγροτικής Ανάπτυξης και Τρο¬ 
φίμων, αναλυτικά ανά παραγωγό και είδος κύρωσης, 
σύμφωνα με την κωδικοποίηση του πίνακα κυρώσεων 
του υποδείγματος IV συνημμένου παραρτήματος. 

Άρθρο 9 
Τιμή ενίσχυσης 

Η τιμή της ενίσχυσης που ορίζεται στο άρθρο 11 του 
Καν (ΕΟΚ) 2019/93 του Συμβουλίου καταβάλλεται στον 
παραγωγό το διάστημα από 16 Οκτωβρίου μέχρι 30 
Νοεμβρίου κάθε έτους. 


Αρθρο 10 
Τρόπος πληρωμής 

1. Οι οικείες Δ.Α.Α. μετά τη διενέργεια των διοικητικών 
και επιτόπιων ελέγχων καθώς και των ελέγχων ταυτο¬ 
ποίησης του αριθμού λογαριασμού και του ΑΦΜ των 
δικαιούχων συμπληρώνουν : 

α) Αρχεία σε ηλεκτρονική μορφή, με τα στοιχεία των 
αιτήσεων ενίσχυσης των παραγωγών. 

β) Αρχεία σε ηλεκτρονική μορφή, με τα αποτελέσματα 
των επιτόπιων ελέγχων, και τα αποστέλλουν στη Διεύ¬ 
θυνση Πληροφορικής του Υπουργείου Αγροτικής Ανά¬ 
πτυξης και Τροφίμων στην ημερομηνία που καθορίζεται 
από τον ΟΠΕΚΕΠΕ, με τη γραμμογράφηση και τον τρόπο 
που υποδεικνύεται από τη Διεύθυνση Πληροφορικής του 
Υπουργείου Αγροτικής Ανάπτυξης και Τροφίμων. 

2. Η Διεύθυνση Πληροφορικής του Υπουργείου Αγρο¬ 
τικής Ανάπτυξης και Τροφίμων αποστέλλει στις ΔΑΑ, 
κατά δήμο ή κοινότητα, αναλυτικές και συγκεντρωτι¬ 
κές καταστάσεις πληρωμής σε ηλεκτρονική μορφή, για 
εκτύπωση από τις Δ.Α.Α , σύμφωνα με τα υποδείγματα 
IV και V του παραρτήματος. 

3. Η αναγνώριση και εκκαθάριση της δαπάνης στις κα¬ 
ταστάσεις πληρωμής, διενεργείται από τις Διευθύνσεις 
Αγροτικής Ανάπτυξης. Στη συνέχεια διαβιβάζεται φάκε¬ 
λος στο Τμήμα Ελαιολάδου, Λιπαρών και Πρωτεϊνούχων 
Προϊόντων της Διεύθυνσης ΔΗΛΙΖΩ του ΟΠΕΚΕΠΕ, ο 
οποίος περιλαμβάνει: 

α) Αναλυτικές και συγκεντρωτικές καταστάσεις πλη¬ 
ρωμών. 

β) Φύλλο ελέγχου (υπόδειγμα VII). 

γ)Έκθεση ελέγχου (υπόδειγμα VIII) με αναλυτικά στοι¬ 
χεία πληρωμής και τα αποτελέσματα των διενεργηθέ- 
ντων ελέγχων. 

4. Η Διεύθυνση ΔΗΛΙΖΩ του ΟΠΕΚΕΠΕ, μετά τον έλεγ¬ 
χο των δικαιολογητικών, συντάσσει το φύλλο ελέγχου 
(οίίθοΚ ΙίεΙ) και διαβιβάζει το φάκελο δικαιολογητικών, 
στη Διεύθυνση Οικονομικού του ΟΠΕΚΕΠΕ, για την έκ¬ 
δοση της σχετικής εντολής πληρωμής. 

5. Η Διεύθυνση Οικονομικού του ΟΠΕΚΕΠΕ εκδίδει 
για λογαριασμό των δικαιούχων παραγωγών, εντολή 
πληρωμής και τη διαβιβάζει, στο κεντρικό κατάστημα 
της Α.Τ.Ε. με ταυτόχρονη ενημέρωση της Διεύθυνσης 
Πληροφορικής. Συγχρόνως η Διεύθυνση Πληροφορικής 
του Υπουργείου Αγροτικής Ανάπτυξης και Τροφίμων 
αποστέλλει στην ΑΤΕ, αρχείο με τα στοιχεία πληρω¬ 
μής των δικαιούχων παραγωγών σε ηλεκτρονική μορφή. 
Ακολούθως το κεντρικό κατάστημα της Τράπεζας βάσει 
του ηλεκτρονικού αρχείου, πιστώνει στο ακέραιο χωρίς 
καμία κράτηση, το δικαιούμενο ποσό ενίσχυσης ανά 
παραγωγό στον προσωπικό του λογαριασμό. 

6. Η τράπεζα ενημερώνει με μηχανογραφικό αρχείο 
τη Διεύθυνση Πληροφορικής του Υπουργείου Αγροτικής 
Ανάπτυξης και Τροφίμων, και τη Διεύθυνση Οικονομικού 
- Τμήμα Λογιστηρίου του ΟΠΕΚΕΠΕ για τα ποσά που 
πιστώθηκαν και τις απορρίψεις λόγω λαθών. Για το 
ποσό που δεν πιστώθηκε η Διεύθυνση Πληροφορικής 
του Υπουργείου Αγροτικής Ανάπτυξης και Τροφίμων 
αποστέλλει το αρχείο των απορρίψεων σε ηλεκτρονι¬ 
κή μορφή, στις Δ.Α.Α για διόρθωση και επαναποστολή, 
διά της Διεύθυνσης Πληροφορικής στην ΑΤΕ για την 
πίστωση των λογαριασμών των δικαιούχων και την τα¬ 
κτοποίηση των εκκρεμοτήτων. 

7. Οι Δ.Α.Α μεριμνούν για την επιστροφή τυχόν αχρε- 
ωστήτως καταβληθέντων ποσών με τη διαδικασία του 
άρθρου 28 του ν. 2520/1997 “Μέτρα για τους νέους αγρό¬ 
τες σύσταση Οργανισμού Γεωργικής Επαγγελματικής 
Εκπαίδευσης Κατάρτισης και Απασχόλησης και άλλες 
διατάξεις” (Α173), όπως αυτό τροποποιήθηκε και ισχύει, 
σε ειδικό λογαριασμό του ΟΠΕΚΕΠΕ περί εισπράξεως 
αχρεωστήτως καταβληθέντων ποσών, συμπληρώνοντας 
το έντυπο επιστροφών (υπόδειγμα IX) το οποίο απο¬ 
στέλλουν: 

α) Στη Διεύθυνση ΔΗΛΙΖΩ - Τμήμα Ελαιολάδου, Λιπα¬ 
ρών και Πρωτεϊνούχων Προϊόντων και στη Διεύθυνση 
Οικονομικού - Τμήμα Ανάκτησης Αχρεωστήτως κατα¬ 
βληθέντων ποσών του ΟΠΕΚΕΠΕ και 

β) Σε ηλεκτρονική μορφή, στη Διεύθυνση Πληροφο¬ 
ρικής -Τμήμα VI του Υπουργείου Αγροτικής Ανάπτυξης 
και Τροφίμων, με τη γραμμογράφηση και τον τρόπο που 
θα υποδειχθεί από την εν λόγω Διεύθυνση. 

Αρθρο 11 
Ανακοινώσεις 

Η Διεύθυνση ΔΗΛΙΖΩ του ΟΠΕΚΕΠΕ ανακοινώνει 
στην Ευρωπαϊκή Επιτροπή, σύμφωνα με το άρθρο 5 
του Καν(ΕΚ) 2837/93 και στην ημερομηνία που ορίζεται 
στο σχετικό κανονισμό, τα στοιχεία της κατ' αποκοπή 
ενίσχυσης όσον αφορά: 

α) Τις εκτάσεις ανά νομό στις οποίες δόθηκε ενί¬ 
σχυση. 


β) Το ποσοστό των αιτήσεων και των εκτάσεων οι 
οποίες ελέγχθηκαν. 

γ) Τον αριθμό των περιπτώσεων παρατυπίας και τις 
απορριφθείσες εκτάσεις. 

Άρθρο 12 

Λεπτομέρειες εφαρμογής 

Ο Υπουργός Αγροτικής Ανάπτυξης και Τροφίμων 
μπορεί με απόφασή του να ρυθμίζει τις λεπτομέρειες 
εφαρμογής της απόφασης αυτής και να τροποποιεί το 
συνημμένο παράρτημα. 

Άρθρο 13 

Καταργούμενες διατάξεις 

Από την έναρξη ισχύος της απόφασης αυτής, καταρ- 
γείται η αριθ. 271092/15.10.2003 απόφαση των Υπουργών 
Οικονομίας και Οικονομικών και Γεωργίας “Λεπτομέρει¬ 
ες εφαρμογής του Καν. (ΕΚ) 2019/93 για την χορήγηση 
της κατ’ αποκοπήν ενίσχυσης στους ελαιοκαλλιεργητές 
των μικρών νησιών του Αιγαίου, για τη διατήρηση της 
παραδοσιακής καλλιέργειας των ελαιώνων” (Β 1559). 

Άρθρο 14 
Παράρτημα 

Προσαρτάται και αποτελεί αναπόσπαστο μέρος της 
απόφασης αυτής το κατωτέρω παράρτημα που περι¬ 
λαμβάνει εννέα (9) υποδείγματα, που έχουν ως εξής: 

ΥΠΟΔΕΙΓΜΑ II 


ΥΠΟΥΡΓΕΙΟ ΑΓΡΟΤΙΚΗΣ ΑΝΑΠΤΥΞΗΣ ΚΑΙ 
ΤΡΟΦΙΜΩΝ Λ/ΝΣΗ ΠΛΗΡΟΦΟΡΙΚΗΣ 


ΠΡΑΚΤΙΚΟ 

ΕΠΙΤΟΠΙΟΥ ΕΛΕΓΧΟΥ ΑΙΤΗΣΗΣ ΚΑΤΆΠΟΚΟΠΗ ΕΝΙΣΧΥΣΗΣ ΤΩΝ ΜΙΚΡΩΝ ΝΗΣΙΩΝ ΤΟΥ ΑΙΓΑΙΟΥ 


1. ΕΤΟΣ 

2. Λ/ΝΣΗ ΑΓΡΟΤΙΚΗΣ ΑΝΑΠΤΥΞΗΣ / ΓΕΩΡΓΙΑΣ_ 

4. Λήμος ή Κοινότητα έδρας _ 

5. Επώνυμο _ 

6. Τίτλος Εκμετάλλευσης (μόνο για Νομικά Πρόσωπα) 


3. Α.Φ.Μ ΠΑΡΑΓΩΓΟΥ 


Ονομα Πατέρα 


Αριθ. Λελτ. Ταυτ. 


ΣΤΟΙΧΕΙΑ ΕΛΕΓΚΤΩΝ 

7. ΕΠΩΝΥΜΟ 


ΟΝΟΜΑ : 


8. ΕΠΩΝΥΜΟ : 


ΟΝΟΜΑ : 


Από τον επιτόπιο έλεγχο που διενεργήθηκε από .... 
τα παρακάτω στοιχεία: 


.στα ελαιοκτήματα του ως άνω παραγωγού για το έτος. 

προέκυψαν αναλυτικά 


ΣΤΟΙΧΕΙΑ ΑΙΤΗΣΗΣ ΕΝΙΣΧΥΣΗΣ 


ΛΗΜΟΣ / ΚΟΙΝΟΤΗΤΑ 



Κωδικός Ονομασία 

(0 (2) 

Τοποθεσία Ελ/χίου 

Χαρτογραφικός Κωδικός Ελ/χίου 

(3) 

(4) 

1111 1 1 11 1 . 


1 1 1 1 1 1 1 1 1 1 1 1 1 1 1 



ΤΟΙΧΕΙΑ ΕΠΙΤΟΠΙΟΥ ΕΛΕΓΧΟΥ 


Σύνολο Ελαιο Πυκνό- | 

Εκτοβι > δένδρων η,™ 

(στρέμΙ 

(7) (8) (9)* (10)* 



ΠΟΣΟΣΤΟ ΥΠΕΡΒΑΣΗΣ ΑΗΛΩΘΕΝΤΩΝ ΣΤΡΕΜΜΑΤΩΝ 
ΠΑΡΑΤΗΡΗΣΕΙΣ :_ 


ΣΥΝΟΛΑ 


Κύρωση (στρεμ) | | 1 Μ 1 . [_| Κωδικός Κύρωσης 


ΗΜ/ΝΙΑ ΕΛΕΓΧΟΥ . 


ΟΙ ΕΛΕΓΚΤΕΣ 


Ο Π ΑΡΑΓΩΓΟΣ 


Υπογραφή - Σφραγίδα 


Υπογραφή - Σφραγίδα 


Στήλη 9 & Στήλη 10 Συμπληρώνεται Ν = Ναι 

ΥΠΟΔΕΙΓΜΑ III 



ΟΡΓΑΝΙΣΜΟΣ ΠΛΗΡΩΜΩΝ ΚΑΙ ΕΛΕΓΧΟΥ 
ΚΟΙΝΟΤΙΚΩΝ ΕΝΙΣΧΥΣΕΩΝ ΠΡΟΣΑΝΑΤΟΛΙΣΜΟΥ ΚΑΙ ΕΓΓΥΗΣΕΩΝ 

(Ο.Π.Ε.Κ.Ε.Π.Ε.) 


ΠΕΡΙΦΕΡΕΙΑΚΟ ΓΡΑΦΕΙΟ ΟΠΕΚΕΠΕ Ημερομηνία 

Πρωτ.:. 


ΚΑΤ ΑΠΟΚΟΠΗΝ ΕΝΙΣΧΥΣΗ ΕΛΑΙΩΝΩΝ 
ΜΙΚΡΩΝ ΝΗΣΙΩΝ ΤΟΥ ΑΙΓΑΙΟΥ ΚΑΝ (ΕΚ) 2019/93 


ΕΝΤΥΠΟ ΕΛΕΓΧΟΥ 

Δ/ΝΣΗΣ. 

ΝΟΜΟΥ. 

ΗΜΕΡΟΜΗΝΙΑ ΕΛΕΓΧΟΥ : 

ΟΝΟΜΑΤΕΠΩΝΥΜΟ ΕΛΕΓΚΤΩΝ : ΑΡ. ΑΠΟΦΑΣΗΣ ΜΕΤΑΚΙΝΗΣΗΣ/ ΕΛΕΓΧΟΥ 

1 . 1 . 

2 . 2 . 


Α. ΕΛΕΓΧΟΣ ΤΗΣ Α.Α.Α ΑΠΟ ΟΠΕΚΕΠΕ 



ΝΑΙ 

ΟΧΙ 

1. Η διοικητική διάρθρωση και το διαθέσιμο προσωπικό επαρκεί για τους ελέγχους και την 
διαχείριση του καθεστώτος 



2. Επάρκεια σε Η/Υ και χειριστές . 



3.Εμπρόθεσμη υποβολή των αιτήσεων ενίσχυσης 



4. Πραγματοποίηση διοικητικών ελέγχων των αιτήσεων οικονομικής ενίσχυσης σε ποσοστό 

100%. 



5. Πραγματοποίηση επιτόπιων ελέγχων 



6. Πραγματοποίηση των επιτόπιων ελέγχων εμπρόθεσμα όπως προβλέπεται από τη σχετική 
κοινοτική και εθνική νομοθεσία 



7. Αρχείο πρακτικών επιτόπιων ελέγχων κατά εμπορική περίοδο 



8. Κατάσταση παραγωγών που ελέγχθηκαν επιτοπίως - Ανάλυση αποτελεσμάτων 



9. Καθορισμός από την Διεύθυνση Αγροτικής Ανάπτυξης των απαραίτητων καλλιεργητικών 
φροντίδων για τη διατήρηση των ελαιώνων σε καλές συνθήκες παραγωγής. 



10. Εφαρμογή των προβλεπομένων διαδικασιών 



11. Ενημέρωση της Κεντρικής Υπηρεσίας του ΟΠΕΚΕΠΕ για την ανάκτηση των αχρεωστήτως 
καταβληθέντων. 

12. Συμπλήρωση και αποστολή των εκθέσεων ελέγχου στον ΟΠΕΚΕΠΕ. 



13. Εμπρόθεσμη υποβολή καταστάσεων πληρωμής 



14. Έλεγχος των πληρωμών των ελαιοπαραγωγών - Παρακολούθηση των απορρίψεων 



15. Το ελεγχθέν δείγμα του β βάθμιου διοικητικού ελέγχου από τον ΟΠΕΚΕΠΕ αφορούσε 
.αιτήσεις ενίσχυσης 


16 Στο ελεγχθέν δείγμα διαπιστώθηκαν λάθη και ελλείψεις σε αριθμό.αιτήσεων, ποσοστό 

.% 



Β. ΔΙΟΙΚΗΤΙΚΟΣ ΕΛΕΓΧΟΣ ΑΙΤΗΣΕΩΝ ΟΙΚΟΝΟΜΙΚΗΣ ΕΝΙΣΧΥΣΗΣ 

Αριθμός ελεγχθεισών αιτήσεων . 



ΝΑΙ 

ΟΧΙ 

Α. Αίτηση οικονομικής ενίσχυσης 

1. Στοιχεία ελαιοπαραγωγού (πεδία 1-12) 

2. στοιχεία ελαιοτεμαχίων (στήλες 1-8) 

3. Ημερομηνία υποβολής αίτησης 

Εμπρόθεσμη υποβολή 

Εκπρόθεσμη (εντός 20 ημερών) 

Β. Δήλωση καλλιέογειας 

Γ. Τίτλοι ιδιοκτησίας ελαιοκτημάτων 

Δ. Στοιχεία χαρτογραφικού υποβάθρου. 
































Γ. ΕΠΙΤΟΠΙΟΙ ΕΛΕΓΧΟΙ 

Αριθμός επιτοπίως ελεγχθεισών αιτήσεων . 

Για κάθε επιτόπιο έλεγχο που διενεργείται συμπληρώνεται το πρακτικό ελέγχου-έντυπο 105 της αρ.ΚΥΑ. 

Δ. ΠΑΡΑΤΗΡΗΣΕΙΣ ΕΛΕΓΧΟΥ 


ΟΙ ΕΛΕΓΚΤΕΣ 












































































ΥΠΟΔΕΙΓΜΑ V 

ΥΠΟΥΡΓΕΙΟ ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 



* Λ/Λ ΥΠΟΒΟΛΗΣ.Γράφεται αύςουσα αρίθμηση των υποβολίόν προς τον ΟΠΕΚΕΠΕ του εντύπου 110 π.χ. 01,02 κλπ. 

* ΔΙΟΡΘΩΤΙΚΗ.Το πεδίο παραμένει κενό, εκτός αν η Κατάσταση είναι διορθωτική, οπότε συμπληρώνεται με X. 

* Στήλη (4) - Στήλη (7) του εντύπου 100 

ΥΠΟΔΕΙΓΜΑ VI 

ΚΩΔΙΚΟΠΟΙΗΣΗ ΚΥΡΩΣΕΩΝ ΚΑΤΆΠΟΚΟΠΗ ΕΝΙΣΧΥΣΗΣ ΕΛΑΙΩΝΩΝ 
ΣΤΑ ΜΙΚΡΑ ΝΗΣΙΑ ΑΙΓΑΙΟΥ 


Κωδικός 

Κύρωσης 

Αποτέλεσμα Ελέγχου 

Κύρωση 

30 

Έλεγχος που διαπιστώνεται υπέρβαση μέχρι 
20% μεταξύ δηλωθείσας και διαπιστωθείσας 
έκτασης. 

Η ενίσχυση υπολογίζεται με βάση την διαπιστωθείσα 
έκταση μειωμένη κατά την διαπιστωθείσα υπέρβαση. 

31 

Έλεγχος που διαπιστώνεται υπέρβαση 
μεγαλύτερη του 20% μεταξύ δηλωθείσας και 
διαπιστωθείσας έκτασης. 

Η αίτηση απορρίπτεται για το εν λόγω έτος. 

32 

Έλεγχος που διαπιστώνεται υπέρβαση 
μεγαλύτερη του 20% μεταξύ δηλωθείσας και 
διαπιστωθείσας έκτασης λόγω ψευδούς 
δήλωσης από βαρεία αμέλεια. 

Αποκλεισμός από την ενίσχυση για το τρέχον έτος 
και το επόμενο. 

33 

Εκπρόθεσμη υποβολή Αίτησης Ενίσχυσης 
έως 20 ημέρες. 

Μείωση του ποσού ενίσχυσης κατά 1% ανά 
εργάσιμη ημέρα καθυστέρησης. 

34 * 

Εκπρόθεσμη υποβολή Αίτησης Ενίσχυσης 
πέραν των 20 ημερών. 

Αποκλεισμός από την ενίσχυση για το τρέχον έτος. 

35 

Μη διενέργεια επιτόπιου ελέγχου με 
υπαιτιότητα του παραγωγού. 

Αποκλεισμός από την ενίσχυση για το τρέχον έτος, 
εκτός περιπτώσεων ανωτέρας βίας, όπως 
προβλέπεται στο άρθρο 4 παρ. 5 του Καν. αριθ. 
2837/93 της Επιτροπής. 

36 

Διαπίστωση κατά τον επιτόπιο έλεγχο, ότι δεν 
τηρούνται οι προϋποθέσεις για την διατήρηση 
του ελαιώνα σε καλές συνθήκες παραγωγής. 

Δεν χορηγείται ενίσχυση. 

37 

Διαπίστωση κατά τον επιτόπιο έλεγχο, ότι δεν 
τηρείται ο όρος για την ελάχιστη πυκνότητα 
ελαιοδένδρων ανά στρέμμα. 

Δεν χορηγείται ενίσχυση. 

38 

Δεν διαπιστώθηκαν παρατυπίες κατά τον 
επιτόπιο έλεγχο. 

Καμία κύρωση. 


* Οι καλλιεργητές δεν εμφανίζονται στις καταστάσεις πληρωμής. 

ΥΠΟΔΕΙΓΜΑ VII 


ΝΟΜΑΡΧΙΑΚΗ ΑΥΤΟΔΙΟΙΚΗΣΗ. 

ΔΙΕΥΘΥΝΣΗ ΑΓΡΟΤΙΚΗΣ ΑΝΑΠΤΥΞΗΣ, 
ΕΤΟΣ. 


ΦΥΛΛΟ ΕΛΕΓΧΟΥ 


ΚΑΤ’ ΑΠΟΚΟΠΗΝ ΕΝΙΣΧΥΣΗΣ ΓΙΑ ΤΗ ΔΙΑΤΗΡΗΣΗ ΕΛΑΙΩΝΩΝ 
ΠΑΡΑΔΟΣΙΑΚΗΣ ΚΑΛΛΙΕΡΓΕΙΑΣ ΣΤΑ ΜΙΚΡΑ ΝΗΣΙΑ ΤΟΥ ΑΙΓΑΙΟΥ 



ΝΑΙ 

ΟΧΙ 

Α. Αίτηση οικονομικής ενίσχυσης 



1. Στοιχεία ελαιοπαραγωγού (πεδία 1-12) 



2. Στοιχεία Δ.Κ (στήλες 1-6) 



3. Αιτούμενη έκταση (στήλη 7) 



4. Εγκριθείσα έκταση (στήλη 8) 



5. Ημερομηνία υποβολής αίτησης 



Εμπρόθεσμη υποβολή 



Εκπρόθεσμη (εντός 20 ημερών) 

Β. Δήλωση καλλιέονειας 



Γ. Τίτλοι ιδιοκτησίας ελαιοκτημάτων 



Δ. Στοιχεία χαρτογραφικού υποβάθρου. 




Οι έλεννοι διενεονήθηκαν σύικρωνα οε την αοιθ./..ΚΥΑ και τουο ισνύοντεο 

κοινοτικούο κανονισμούς 


Γ. ΠΑΡΑΤΗΡΗΣΕΙΣ ΕΛΕΓΚΤΟΥ 


Ο ΕΛΕΓΚΤΗΣ Ο ΔΙΕΥΘΥΝΤΗΣ 

(ονοματεπώνυμο-υπογραφή) (ονοματεπώνυμο-υπογραφή- 

σφραγίδα) 

ΥΠΟΔΕΙΓΜΑ VIII 


ΝΟΜΑΡΧΙΑΚΗ ΑΥΤΟΔΙΟΙΚΗΣΗ. 

ΔΙΕΥΘΥΝΣΗ ΑΓΡΟΤΙΚΗΣ ΑΝΑΠΤΥΞΗΣ 

ΕΤΟΣ. 

ΥΠΟΒΟΛΗ. 


ΕΚΘΕΣΗ ΕΛΕΓΧΟΥ 


ΚΑΤ' ΑΠΟΚΟΠΗΝ ΕΝΙΣΧΥΣΗΣ ΓΙΑ ΤΗ ΔΙΑΤΗΡΗΣΗ ΕΛΑΙΩΝΩΝ ΠΑΡΑΔΟΣΙΑΚΗΣ 
ΚΑΛΛΙΕΡΓΕΙΑΣ ΣΤΑ ΜΙΚΡΑ ΝΗΣΙΑ ΤΟΥ ΑΙΓΑΙΟΥ (βάσει καν (ΕΟΚ)1663/95) 


Α. Βεβαιώνουμε την διεξαγωγή των ακολούθων ενεργειών: 

1. Έκδοση οδηγιών για την διατήρηση των ελαιώνων σε καλές συνθήκες παραγωγής. 

2. εμπρόθεσμη υποβολή αιτήσεων οικονομικής ενίσχυσης.(αριθ.) 

3. ανάρτηση αναλυτικών καταστάσεων 

4. διασταυρωτικός έλεγχος των αιτήσεων ενίσχυσης με τις Δ.Κ 

5. διενέργεια επιτόπιων ελέγχων 

• αριθμός αιτήσεων που αποτέλεσαν αντικείμενο επιτόπιου 

ελέγχου.ποσοστό.επί των υποβληθεισών αιτήσεων. 

• εκτάσεις που ελέγχθηκαν επιτοπίως.ποσοστό.επί των συνολικά αιτηθεισών. 


Β. Αποτελέσματα διοικητικών και επιτοπίων ελέγχων 


Αιτιολογία 

από διοικητικό έλεγχο 

από επιτόπιο έλεγχο 


Αριθμός αιτήσεων 
(1) 

περικοπή 

στρεμ¬ 

μάτων 

(2) 

Αριθμός αιτήσεων 
(3) 

περικοπή 

στρεμμάτων 

(4) 

Με 

παρα¬ 

τυπίες 

Απορρι- 

φθείσες 

Με 

παρα¬ 

τυπίες 

Απορρι- 

φθείσες 

Εκπρόθεσμη υποβολή 
με μείωση 1% 







Διαπιστωθείσα 
υπέρβαση εκτάσεων 
>20% 







Διαπιστωθείσα 
υπέρβαση εκτάσεων 
<20% 







Μη διενέργεια 
επιτόπιου ελέγχου 







Σύνολο 

(σ) 








Στον καθορισμό της υπέρβασης συνυπολογίζονται τα κριτήρια που έχουν σχέση με την 


πυκνότητα(κύρωση 37)και την καλή διατήρηση του ελαιώνα(κύρωση 36). 

Γ.Στοιχεία πληρωμής της ενίσχυσης 

1. αιτήσεις παραγωγών:. 

2. απορριφθείσες αιτήσεις. 

3. εκτάσεις σε στρέμματα για τις οποίες αιτήθηκε ενίσχυση. 

4. εκτάσεις που απορρίφθηκαν. 

5. εκτάσεις για τις οποίες εγκρίθηκε ενίσχυση. 


Βεβαιώνεται η πραγματοποίηση των παραπάνω ελέγχων και η τήρηση των σχετικών 
παραστατικών στο αρχείο της Διεύθυνσης Αγροτικής Ανάπτυξης. 


Ο ΔΙΕΥΘΥΝΤΗΣ 
ΑΓΡΟΤΙΚΗΣ ΑΝΑΠΤΥΞΗΣ 

ΥΠΟΔΕΙΓΜΑ IX 


ΕΝΤΥΠΟ ΕΠΙΣΤΡΟΦΩΝ 

ΝΟΜΑΡΧΙΑΚΗ ΑΥΤΟΔΙΟΙΚΗΣΗ. 

ΔΙΕΥΘΥΝΣΗ ΑΓΡΟΤΙΚΗΣ ΑΝΑΠΤΥΞΗΣ 
ΕΤΟΣ. 


ΣΤΟΙΧΕΙΑ ΕΠΙΣΤΡΟΦΗΣ ΑΧΡΕΩΣΤΗΤΩΣ ΚΑΤΑΒΛΗΘΕΝΤΩΝ 


Κωδικός 

αναγνώρισης 

παραγωγού 

ΑΦΜ 

Επώνυμο 

Όνομα 

Πατρ/μο 

Αρ.στρεμ. 

Αξία 

ενίσχ. 

Αριθμός 

παρτίδας 

























































































































































ΣΥΝΟΛΟ 









Ο ΔΙΕΥΘΥΝΤΗΣ 
ΑΓΡΟΤΙΚΗΣ ΑΝΑΠΤΥΞΗΣ 


Η απόφαση αυτή να δημοσιευθεί στην Εφημερίδα της Κυβερνήσεως. 
Αθήνα, 28 Νοεμβρίου 2005 


ΟΙ ΥΠΟΥΡΓΟΙ 


ΟΙΚΟΝΟΜΙΑΣ 
ΚΑΙ ΟΙΚΟΝΟΜΙΚΩΝ 

ΓΕΩΡ. ΑΛΟΓΟΣΚΟΥΦΗΣ 


ΑΓΡΟΤΙΚΗΣ ΑΝΑΠΤΥΞΗΣ 
ΚΑΙ ΤΡΟΦΙΜΩΝ 

ΕΥΑΓΓΕΛΟΣ ΜΠΑΣΙΑΚΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


















